Raġel ta’ 60 sena ġie kundannat tliet snin ħabs wara li nstab ħati li għal aktar minn erba’ snin ikkorompa tifla taħt l-eta’ sa minn meta kellha 12-il sena. Ir-raġel li ismu mhux jixxandar biex tkun protetta l-identita’ tat-tifla ammetta l-akkużi kontrih. L-ispettur tal-pulizija, Sylvana Briffa, spjegat fil-Qorti li t-tifla infurmat lill-pulizija li ħabib tal-ġenituri tagħha kien jabbuża minnha sa kemm kellha sittax-il sena. Hu kien imiss il-partijiet privati tat-tifla meta kien ikun waħdu magħha d-dar. Hu kien jara l-pornografija magħha u anke kien jagħtiha s-sigaretti u l-alkoħol. Ir-raġel esprima rimors u qal li lest iħallas għal għemilu. Hu intbagħat tliet snin ħabs u kien ordnat li ma jersaqx lejn it-tfajla għal tliet snin anke wara li joħroġ mill-ħabs. ========== U f’aż separat żagħżugħ Libjan tressaq il-qorti akkużat li nhar il-Sibt filgħaxija żamm Tuneżin kontra l-volonta’ tiegħu billi heddu b’sikkina u seraqlu l-kartiera. L-inċident seħħ fid-daħla fil-Belt, bil-Libjan akkużat ukoll li kiser il-kundizzjonijiet tal-ħelsien mill-arrest. Il-Libjan li għandu 21 sena ma ngħatax il-liberta’ proviżorja.